REPUBLIKA SRBIJA

NARODNA SKUPŠTINA

Odbor za obrazovanje, nauku,

tehnološki razvoj i informatičko društvo

14 Broj: 06-2/158-24

19. novembar 2024. godine

B e o g r a d

Z A P I S N I K

PETE SEDNICE ODBORA ZA OBRAZOVANjE, NAUKU,

TEHNOLOŠKI RAZVOJ I INFORMATIČKO DRUŠTVO

ODRŽANE 18. NOVEMBRA 2024. GODINE

Sednica je počela u 11,00 časova.

Sednicom je predsedavao prof. dr Marko Atlagić, predsednik Odbora.

Sednici su prisustvovali članovi Odbora: Vesna Đurišić, Biljana Jakovljević, dr Zoran Lutovac, Ana Miljanić, Peđa Mitrović, prof. dr Đorđe Pavićević, Stojan Radenović, Branko Ružić, Goran Spasojević i Života Starčević.

Sednici su prisustvovali zamenici članova Odbora: Biljana Ilić Stošić, Slađana Radisavljević, prof. dr Miloljub Albijanić i Dalibor Šćekić.

Sednici nisu prisustvovali članovi Odbora: Žika Gojković, prof. dr Branimir Nestorović i Slađana Šušnjar, niti njihovi zamenici.

Sednici je prisustvovala narodni poslanik Ana Jakovljević, koja nije član Odbora.

Sednici su, saglasno članu 229. Poslovnika NS, prisustvovali predstavnici Ministarstva prosvete: prof. dr Slavica Đukić Dejanović, ministarka, Zoran Kasalović, državni sekretar, dr Vladimir Jakovljević, posebni savetnik ministra i Marko Lukić, savetnik ministarke, kao i predstavnici Ministarstva nauke, tehnološkog razvoja i inovacija: dr Jelena Begović, ministarka, Vukašin Grozdić, državni sekretar, Vladimir Radovanović i Ivana Vukašinović, pomoćnici ministra, Jovan Milić, posebni savetnik ministra i Zoran Tomić, savetnik ministra.

Na predlog predsednika, Odbor je većinom glasova, (10 glasova – ZA, 2 – protiv, 2 – nije glasalo), usvojio sledeći:

**D n e v n i r e d**

1. Razmatranje Predloga zakona o dopuni Zakona o visokom obrazovanju, u načelu, koji je podnela Vlada, (broj: 011-2664/24, od 8. novembra 2024. godine),
2. Razmatranje Informacije o radu Ministarstva nauke, tehnološkog razvoja i inovacija za period jul – septembar 2024. godine (broj: 02-1228/24-2, od 31. oktobra 2024. godine).

Pre prelaska na rad po utvrđenom dnevnom redu, **usvojen je**, većinom glasova (10 glasova – ZA, 2 – uzdržani, 2 – nije glasalo), bez primedaba, **zapisnik sa Četvrte sednice Odbora**, održane 8. novembra 2024. godine.

Prva tačka dnevnog reda: **Razmatranje Predloga zakona o dopuni Zakona o visokom obrazovanju, u načelu, koji je podnela Vlada, (broj: 011-2664/24, od 8. novembra 2024. godine)**

Uvodne napomene povodom ovog Predloga zakona iznela je prof. dr Slavica Đukić Dejanović, ministarka prosvete.

U diskusiji povodom ove tačke dnevnog reda učestvovali su: dr Zoran Lutovac, prof. dr Đorđe Pavićević, Slađana Radisavljević, Peđa Mitrović, prof. dr Marko Atlagić, prof. dr Miloljub Albijanić i Ana Jakovljević.

Nakon zaključene rasprave, predsednik Odbora je stavio na glasanje Predlog zakona o dopuni Zakona o visokom obrazovanju, u načelu, koji je podnela Vlada, (broj: 011-2664/24, od 8. novembra 2024. godine).

Odbor je većinom glasova (10 glasova – ZA, 2 – protiv) **odlučio** da predloži Narodnoj skupštini **da prihvati** Predlog zakona o dopuni Zakona o visokom obrazovanju, u načelu, koji je podnela Vlada.

Izvestilac Odbora na sednici Narodne skupštine biće prof. dr Marko Atlagić, predsednik Odbora.

Druga tačka dnevnog reda: **Razmatranje Informacije o radu Ministarstva nauke, tehnološkog razvoja i inovacija za period jul – septembar 2024. godine (broj: 02-1228/24-2, od 31. oktobra 2024. godine)**

Uvodne napomene povodom ove tačke dnevnog reda iznela je dr Jelena Begović, ministarka nauke, tehnološkog razvoja i inovacija.

U diskusiji povodom ove tri tačke dnevnog reda učestvovali su: prof. dr Marko Atlagić, prof. dr Đorđe Pavićević dr Zoran Lutovac i prof. dr Miloljub Albijanić.

Nakon zaključene rasprave, predsednik Odbora je stavio na glasanje Informaciju o radu Ministarstva nauke, tehnološkog razvoja i inovacija za period jul – septembar 2024. godine (broj: 02-1228/24-2, od 31. oktobra 2024. godine).

Odbor je većinom glasova (11 glasova – ZA, 2 – nije glasalo) **odlučio** **da prihvati** Informaciju o radu Ministarstva nauke, tehnološkog razvoja i inovacija za period jul – septembar 2024..

Predsednik Odbora je obavestio prisutne, da će Odbor, u skladu sa članom 229. Poslovnika, podneti izveštaj Narodnoj skupštini o prihvatanju ove Informacije o radu Ministarstva nauke, tehnološkog razvoja i inovacija.

Sednica je završena u 13,00 časova.

Snimak Pete sednice Odbora za obrazovanje, nauku, tehnološki razvoj i informatičko društvo se nalazi na linku: http://217.26.67.44/filesnsrs/odbor/odbor2024111811.mp4.

SEKRETAR PREDSEDNIK

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Dejan Jevtović prof. dr Marko Atlagić